อีเอฟแอลคัพ

อีเอฟแอลคัพ (; เดิมคือ ลีกคัพ, ) หรือเรียกตามผู้สนับสนุนหลักว่า คาราบาวคัพ () เป็นการแข่งขันฟุตบอลชิงถ้วยแบบแพ้คัดออก จัดโดยอีเอฟแอลของสมาคมฟุตบอลอังกฤษ ซึ่งสโมสรที่มีสิทธิเข้าแข่งขันมีทั้งหมด 92 ทีมคือ 20 ทีมจากพรีเมียร์ลีก และ 72 ทีมจากฟุตบอลลีก (ซึ่งจะต่างจาก เอฟเอคัพ ที่เปิดกว้างให้สโมสรเข้าแข่งได้ถึง 762 ทีม) ทีมที่ชนะเลิศในแต่ละฤดูกาล จะได้สิทธิเข้าแข่งขันรายการยูฟ่ายูโรปาคอนเฟอเรนซ์ลีก รอบเพลย์ออฟ ในกรณีที่ไม่ได้สิทธิจากทางอื่นมาก่อน

ปัจจุบันสโมสรที่ชนะเลิศรายการฟุตบอลลีกคัพปีล่าสุด (ฤดูกาล 2022–23) คือแมนเชสเตอร์ยูไนเต็ดที่สามารถเอาชนะนิวคาสเซิลยูไนเต็ด 2-0

การแข่งขันนัดชิงชนะเลิศ

ทำเนียบผู้ชนะเลิศจำแนกตามสโมสร

ระบบการแข่งขัน 
 รอบแรก - เป็นการแข่งขันของ 72 ทีมจาก ลีกแชมเปียนชิพ ลีกวันและลีกทู ซึ่งเมื่อมีการเสมอ ก็จะต่อเวลาและอาจจะดวลจุดโทษ ซึ่งต่างจากเอฟเอคัพคือต้องแข่งใหม่ทั้งหมด
 รอบที่สอง - สิบสองทีมจากพรีเมียร์ลีก ที่ไม่ได้แข่งยูฟ่าแชมเปียนส์ลีก หรือยูฟ่ายูโรปาลีก ลงทำการแข่งขัน
 รอบที่สาม - แปดทีมที่แข่งยูฟ่าแชมเปียนส์ลีก หรือยูฟ่ายูโรปาลีก ลงทำการแข่งขัน
 รอบที่สี่และห้า - แข่งขันนัดเดียวแบบแพ้คัดออก
 รอบรองชนะเลิศ - แข่งขันแบบสองนัดเหย้า-เยือน
 รอบชิงชนะเลิศ - แข่งนัดเดียวที่สนามกีฬาเวมบลีย์

รางวัลแอลัน ฮาร์เดเกอร์ 
รางวัลแอลัน ฮาร์เดเกอร์ () เป็นรางวัลที่มอบให้กับผู้เล่นยอดเยี่ยมประจำนัดชิงชนะเลิศของอีเอฟแอลคัพ โดยรางวัลนี้มีมาตั้งแต่ ค.ศ. 1990

รางวัลแอลัน ฮาร์เดเกอร์ ถูกมอบครั้งแรกใน ค.ศ. 1990 แก่เดส วอล์กเกอร์ ซึ่งเป็นผู้เล่นคนแรกที่ได้รับรางวัลนี้ เบน ฟอสเตอร์, จอห์น เทร์รี และ แว็งซ็อง กงปานี ต่างก็ได้รับรางวัลนี้คนละสองสมัย และทั้งสามคนก็เป็นผู้ที่ได้รับรางวัลนี้มากที่สุดด้วย สองสโมสรร่วมเมืองแมนเชสเตอร์อย่างแมนเชสเตอร์ยูไนเต็ดและแมนเชสเตอร์ซิตี ต่างก็มีผู้เล่นที่ได้รับรางวัลนี้สโมสรละ 5 สมัย มากกว่าสโมสรอื่น ผู้เล่นชาวอังกฤษได้รับรางวัลนี้ 17 สมัย ซึ่งมากที่สุดเหนือกว่าสัญชาติอื่น ๆ ในขณะที่ผู้เล่นชาวสกอตแลนด์และเบลเยียม ได้รับรางวัลนี้สัญชาติละสองสมัย

ผู้สนับสนุนหลักของการแข่งขัน 
ตั้งแต่ พ.ศ. 2525 เป็นต้นมา ฟุตบอลลีกคัพ ใช้ชื่อรายการแข่งขัน ตามผู้สนับสนุนหลักของการแข่งขัน ดังต่อไปนี้

อ้างอิง

แหล่งข้อมูลอื่น 
 เว็บไซต์ของ EFL Cup
 ผลการแข่งขัน, 1960–1996
 BBC News and RSSSF สำหรับข้อมูลผู้ชม

 
ฟุตบอลลีกคัพแห่งชาติ
ฟุตบอลในประเทศอังกฤษ
อิงกลิชฟุตบอลลีก